**ხ ე ლ შ ე კ რ უ ლ ე ბ ა (პროექტი)**

**სახელმწიფო შესყიდვის შესახებ Nº**

**(კონსოლიდირებული ტენდერი CON )**

**ქ. თბილისი „ “ 2023 წელი**

ერთი მხრივ - (შემსყიდველი ორგანიზაციის დასახელება), და მეორე მხრივ - (მიმწოდებელი): ორივე ერთად წოდებული, როგორც „მხარეები“, ვმოქმედებთ კონსოლიდირებული ტენდერის CON2100000--, „სახელმწიფო შესყიდვების შესახებ“ საქართველოს კანონის 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული „კონსოლიდირებული ტენდერის ჩატარების წესისა და პირობების დამტკიცების შესახებ“, აგრეთვე, საქართველოს მთავრობის 2022 წლის 04 ნოემბრის N2016 განკარგულების „2023-2024 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ პირველი მუხლის „ბ“ ქვეპუნქტის („სატრანსპორტო საშუალებების აკუმულატორების სახელმწიფო შესყიდვის 2023 წლის კონსოლიდირებული ტენდერ(ებ)ი") საფუძველზე, ვდებთ წინამდებარე ხელშეკრულებას შემდეგზე:

1. **ხელშეკრულებაში გამოყენებულ ტერმინთა განმარტებები**

* 1. ხელშეკრულებაში გამოყენებულ ტერმინებს აქვთ შემდეგი მნიშვნელობა:
     1. “ხელშეკრულება სახელმწიფო შესყიდვის შესახებ” (შემდგომ – “ხელშეკრულება”) \_ შემსყიდველ ორგანიზაციასა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და დამატებებით და ასევე მთელი დოკუმენტაციით, რომლებზეც ხელშეკრულებაში არის მინიშნებები.
     2. “ხელშეკრულების ღირებულება” ნიშნავს საერთო თანხას, რომელიც უნდა გადაიხადოს შემსყიდველმა ორგანიზაციამ მიმწოდებლის მიერ ხელშეკრულებით ნაკისრი ვალდებულებების შესრულებისათვის;
     3. “შემსყიდველი ორგანიზაცია” (შემდგომ “შემსყიდველი”) ნიშნავს ორგანიზაციას (დაწესებულებას), რომელიც შეისყიდის საქონელს.
     4. “მიმწოდებელი” ნიშნავს პირს, რომელიც აწვდის საქონელს სახელმწიფო შესყიდვის შესახებ მოცემული ხელშეკრულების ფარგლებში;
     5. “დღე”, “კვირა”, “თვე” ნიშნავს კალენდარულ დღეს, კვირას, თვეს.
     6. სამუშაო დღე ნიშნავს კალენდარულ დღეს შაბათის, კვირისა და საქართველოს კანონმდებლობით განსაზღვრული უქმე დღეების გარდა.
     7. თუ ხელშეკრულებით გათვალიწინებული ვადის უკანასკნელი დღე ემთხვევა უქმე ან დასვენების დღეს, ვადის დამთავრების დღედ ჩაითვლება მისი მომდევნო პირველი სამუშაო დღე.
     8. სატენდერო დოკუმენტაცია - 2023 წლის განმავლობაში სატრანსპორტო საშუალებების აკუმულატორების სახელმწიფო შესყიდვის კონსოლიდირებული ტენდერის (CON2200000…) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
     9. „საქონელი“ - ხელშეკრულების მე-2 მუხლით გათვალისწინებული შესყიდვის ობიექტი.

1. **ხელშეკრულების საგანი და ობიექტი**

* 1. ხელშეკრულების საგანს წარმოადგენს წინამდებარე ხელშკრულების დანართი №1-ით განსაზღვრული სატრანსპორტო საშუალებების აკუმულატორების (შემდგომში - აკუმულატორები) (CPV - 31400000) შესყიდვა თანმდევი მომსახურებით (დემონტაჟი- მონტაჟი), რომლებიც აკმაყოფილებენ კონსოლიდირებული ტენდერის (CON2200000…) სატენდერო დოკუმენტაციის ტექნიკურ მაჩვენებლებს. ინფორმაცია შესყიდვის ობიექტის დასახელების, ტექნიკური მახასიათებლების, რაოდენობისა და ერთეულის ღირებულების შესახებ განისაზღვრება დანართი №1-ით.

1. **ხელშეკრულების ღირებულება**

* 1. ხელშეკრულების საერთო ღირებულებაა (შემდგომში „სახელშეკრულებო ღირებულება) -------- ლარი.
  2. სახელშეკრულებო ღირებულება მოიცავს საქართველოს კანონმდებლობით დადგენილ ყველა გადასახადს.
  3. დაფინანსების წყარო: ..........

1. **მხარეთა უფლება-მოვალეობები**

* 1. შემსყიდველი ვალდებულია:
     1. აუნაზღაუროს მიმწოდებელს ხელშეკრულების ღირებულება ხელშეკრულების პირობებში ასახულ ვადებში და ფორმით.
     2. ხელშეკრულებასთან დაკავშირებული ნებისმიერი ინფორმაციის მიწოდება აწარმოოს წერილობით ან ელექტრონული ფოსტის მეშვეობით;
     3. განახორციელოს ამ ხელშეკრულებითა და სატენდერო დოკუმენტაციით მასზე დაკისრებული სხვა ვალდებულებები.

* 1. შემსყიდველს უფლება აქვს:
     1. მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

* 1. მიმწოდებელი ვალდებულია:
     1. მიაწოდოს შემსყიდველს წინამდებარე ხელშეკრულების N1 დანართით გათვალისწინებული რაოდენობისა და ხარისხის მქონე საქონელი;
     2. დაიცვას წინამდებარე ხელშეკრულებით და N1 დანართით გათვალისწინებული ყველა პირობა;
     3. შემსყიდველს მიაწოდოს უფლებრივად და ნივთობრივად უნაკლო საქონელი;
     4. წინამდებარე ხელშეკრულების შესრულების პროცესში წამოჭრილი ნებისმიერი საკითხი, მათ შორის გაუთვალისწინებელ ხელშემშლელ გარემოებებთან დაკავშირებით, დაუყოვნებლივ წერილობით ან ელექტრონული ფოსტის მეშვეობით ინფორმაცია მიაწოდოს შემსყიდველს შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ.
     5. განიხილოს შემსყიდველის პრეტენზიები და მიაწოდოს პასუხი ყველა საკითხზე;
     6. ხელი შეუწყოს შემსყიდველს კონტროლის განხორციელებისას;

* 1. მიმწოდებელს უფლება აქვს:
     1. მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით.

1. **საქონლის ხარისხი და გარანტია**

* 1. მიმწოდებელი იღებს ვალდებულებას, რომ მიწოდებული ობიექტის ხარისხი უპასუხებს ხელშეკრულებით გათვალისწინებულ პირობებს და დააკმაყოფილებს შემსყიდველის მოთხოვნებს.
  2. იმისათვის რომ გარანტია გავრცელდეს შესყიდვის ობიექტზე, აუცილებელია მონტაჟი განხორციელდეს მიმწოდებლის მიერ. იმ შემთვევაში თუ აკუმულატორის ავტომანქანაზე მონტაჟი განხორციელდება მიღებაჩაბარების აქტის გაფორმებიდან 150 (ასორმოცდაათი) კალენდარული დღის განმავლობაში გარანტია უნდა გავრცელდეს მონტაჟიდან არანაკლებ 3 (სამი) წლის განმავლობაში. იმ შემთხვევაში თუ აკუმულატორის ავტომანქანაზე მონტაჟი განხორციელდება მიღება-ჩაბარების აქტის გაფორმებიდან 150 (ასორმოცდაათი) კალენდარული დღის შემდეგ - გარანტია უნდა გავრცელდეს მიღება-ჩაბარების აქტის გაფორმებიდან არანაკლებ 3 (სამი) წლის განმავლობაში. თუ შესყიდული (შემსყიდველთან დასაწყობებული) აკუმულატორის მონტაჟი არ განხორციელდება მიღება-ჩაბარების აქტის გაფორმებიდან 1 წლის განმავლობაში, მასზე გარანტია არ გავრცელდება.
  3. იმ შემთხვევაში თუ აკუმლატორის შესყიდვა/მონტაჟი განხორციელდება საპატრულო სახაზო მანქანისთვის, 1-34 პოზიციის ჩათვლით მოცემულ აკუმულატორებზე გარანტია არ გავრცელდება, ხოლო 35 პოზიციაზე მოცემული აკუმლატორის საპატრულო სახაზო მანქანისთვის შესყიდვა/მონტაჟის შემთხვევაში უნდა გავრცელდეს 2 (ორი) წლიანი გარანტია 5.2 პუნქტის შესაბამისად.
  4. მიწოდებული იღებს ვალდებულებას საქონლის საგარანტიო პერიოდის განმავლობაში უზრუნველყოს გამოვლენილი ხარვეზის ან/და ნაკლის აღმოფხვრა აღნიშნულის თაობაზე შეტყობინების მიღებიდან არაუგვიანეს 3 (სამი) სამუშაო დღის ვადაში ან შეცვალოს ახალი შესყიდვის ობიექტით, - შემსყიდველის მხრიდან დამატებითი დანახარჯების გაწევის გარეშე.
  5. საქონლის ქარხნული წუნის შემთხვევაში, მიმწოდებელი ვალდებულია, განახორციელოს წუნდებული საქონლის ახლით შეცვლა შემსყიდველის მიმართვიდან არაუგვიანეს 3 (სამი) სამუშაო დღის ვადაში. შეცვლა უნდა განხორციელდეს შემსყიდველის მიერ წუნდებული საქონლის მიმწოდებლის სერვის ცენტრში მიტანისას.
  6. მიმწოდებლის მიერ ამ მუხლით განსაზღვრული ვალდებულების შეუსრულებლობის შემთხვევაში შემსყიდველს უფლება აქვს მოსთხოვოს მიმწოდებელს შესაბამისი ხარჯების ანაზღაურება.
  7. ხარვეზ(ებ)ის გამოვლენის შემთხვევაში მიმწოდებელი შემსყიდველ ორგანიზაციას აძლევს გაფრთხილებას კონკრეტულ ხარვეზ(ებ)თან დაკავშირებით, რის გამოსასწორებლადაც შემსყიდველს ეძლევა 14 (თოთხმეტი) სამუშაო დღე. იმ შემთხვევაში თუ შემსყიდველმა მოცემულ ვადაში ვერ ან არ უზრუნველყო მიმწოდებლის მიერ დაფიქსირებული შენიშვნების გამოსწორება, მიმწოდებელი უფლებამოსილია კონკრეტულ აკუმლატორ(ებ)ზე შეწყვიტოს გარანტიის მოქმედება. ხარვეზებად განიხილება:

ა) ავტომანქანას აქვს გაუმართავი ელ. მოწყობილობები, რაც იწვევს დენის კარგვას ან ზედმეტი მუხტის მიწოდებას;

ბ) სახეზეა რემონტის მცდელობა;

გ) აკუმულატორი არ არის დამაგრებული საშტატო ბუდეში;

დ) აკუმულატორს გააჩნია მექანიკური დაზიანება;

ე) დაზიანებულია შტრიხ კოდი, რომელიც გამოიყენება აკუმულატორის იდენტიფიცირებისათვის;

ვ) აკუმულატორი შეუსაბამოა საგარანტიო დოკუმენტთან, რომელიც კონტროლდება შტრიხ კოდის მიხედვით (მითითებულია საგარანტიო დოკუმენტში)

ზ) დარღვეულია პერიოდული შემოწმებები.

* 1. შემსყიდველი ვალდებულია საგარანტიო პერიოდის განმავლობაში, მონტაჟიდან/შემოწმებიდან არაუადრეს 5 და არაუგვიანეს 7 თვისა თითოეული შესყიდვის ობიექტი გაატაროს საგარანტიო შემოწმებაზე მიმწოდებლის სერვის- ცენტრ(ებ)ში. იმ შემთხვევაში თუ შემსყიდველის მიერ ერთ ლოკაციაზე, ერთდროულად მობილიზებული იქნება არანაკლებ 5 (ხუთი) გარანტიაზე მყოფი ავტოსატრანსპორტო საშუალების აკუმულატორი, შემსყიდველის მოთხოვნის შემთხვევაში მიმწოდებელი ვალდებულია თავად ჩაატაროს საგარანტიო შემოწმება შემსყდიველის მიერ საქართველოს მაშტაბით მოთხოვნილ მისამართზე. საგარანტიო შემოწმებასთან დაკავშირებით, მიმწოდებელი ვალდებულია საგარანტიო შემოწმების ვადის ამოწურვამდე 2 თვით, 1 თვით და 10 კალენდარული დღით ადრე მოკლე ტექსტური წერილის (SMS) საშუალებით შეატყობინოს ურთიერთშეთანხმების საფუძველზე განსაზღვრულ შემსყიდველი ორგანიზაციის თითოეულ საკონტაქტო პირს საგარანტიო შემოწმების ვადის დადგომის შესახებ.

1. **ხელშეკრულების შესრულების კონტროლი**

* 1. შემსყიდველი ორგანიზაციის წარმომადგენლებს უფლება აქვთ განახორციელონ ტექნიკური კონტროლი ან/და გამოცადონ საქონელი, რათა დარწმუნდნენ მათი კონტრაქტით გათვალისწინებულ ტექნიკურ პირობებთან შესაბამისობაში.
  2. მიმწოდებელი ვალდებულია საკუთარი რესურსებით უზრუნველყოს ხელშეკრულების პირობების შესრულების კონტროლის (ინსპექტირების) განხორციელებისათვის აუცილებელი პერსონალისა და ტექნიკური საშუალებების გამოყოფა, ასევე უზრუნველყოს საჭირო სამუშაო პირობები. იმ შემთხვევაში, თუ შემსყიდველი ორგანიზაცია ხელშეკრულების პირობების შესრულების კონტროლის მიზნით გამოიყენებს საკუთარ ან მოწვეულ პერსონალს, მის შრომის ანაზღაურებას უზრუნველყოფს თვითონ შემსყიდველი ორგანიზაცია.
  3. შემსყიდველი შესყიდვის ობიექტის მიწოდების ინსპექტირებას ახდენს სისტემატიურად, საკუთარი შეხედულებისამებრ. კონტროლი ხორციელდება როგორც შუალედური ფორმით - შესყიდვის ობიექტის მიწოდების პროცესში, ისე მისი დამთავრების შემდგომ. შემსყიდველი იტოვებს უფლებას, ხელშეკრულების მიმდინარეობის ნებისმიერ ეტაპზე მოახდინოს დამატებითი კვლევა.
  4. მიმწოდებელი ვალდებულია საკუთარი ხარჯებით უზრუნველყოს კონტროლის (ინსპექტირების) შედეგად გამოვლენილი ყველა დეფექტის/ნაკლის აღმოფხვრა ან წუნდებული საქონლის შეცვლა. საქონლის ქარხნული წუნის შემთხვევაში, მიმწოდებელი ვალდებულია, განახორციელოს წუნდებული საქონლის ახლით შეცვლა შემსყიდველის მიმართვიდან არაუგვიანეს 3 (სამი) სამუშაო დღის ვადაში. შეცვლა უნდა განხორციელდეს შემსყიდველის მიერ წუნდებული საქონლის მიმწოდებლის სერვის ცენტრში მიტანისას.
  5. მიმწოდებლის მიერ ხელშეკრულებით ნაკისრი ვალდებულებების შესრულების კონტროლს შემსყიდველის მხრიდან განახორციელებენ შემსყიდველი ორგანიზაციის თანამშრომლები. კერძოდ, ------------------------- --.

1. **საქონლის მიწოდების პირობები, ადგილი და ვადები**

* 1. შესყიდვის ობიექტის მიწოდების ვადა: ხელშეკრულების გაფორმებიდან 2023 წლის 31 დეკემბრის ჩათვლით - ეტაპობრივად, შემსყიდველის მოთხოვნიდან არაუგვიანეს 5 (ხუთი) სამუშაო დღის განმავლობაში. შემსყიდველის მიერ საქონლის მოთხოვნა უნდა განხორციელდეს ხელშეკრულების გაფორმების შემდეგ ელ. ფოსტის მეშვეობით (შემსყიდველის ელ. ფოსტის მისამართი: \_ ; მიმწოდებლის ელ. ფოსტის მისამართი: );
  2. აკუმულატორების მიწოდების ადგილია: ------------------------------------------- ამასთან, აკუმულატორების დემონტაჟი-მონტაჟი მიმწოდებელმა უნდა უზრუნველყოს რიგგარეშედ სერვის-ცენტრებში შემდეგ მისამართებზე: -----------
  3. მიმწოდებელი საკუთარი ხარჯებით უზრუნველყობს საქონლის მიწოდებას თუ შემსყიდველის მოთხოვნის შესაბამისად მისაწოდებელი აკუმულატორების რაოდენობა ერთ ჯერზე მინიმუმ 5 ერთეულია.
  4. მიმწოდებელი ვალდებულია განახორციელოს უფლებრივად და ნივთობრივად უნაკლო შესყიდვის ობიექტის მიწოდება მოქმედი ყველა საჭირო ნორმების, სტანდარტების, წესებისა და მოთხოვნების დაცვით.
  5. მიმწოდებელი ვალდებულია უზრუნველყოს საქონლის ისეთი შეფუთვა, რომელიც დაიცავს მას დაზიანების ან გაფუჭებისაგან დანიშნულების ადგილამდე ტრანსპორტირების პროცესში.

1. **შესყიდვის ობიექტის მიღება-ჩაბარებისა და ანგარიშსწორების წესი**

* 1. წინამდებარე ხელშეკრულებით გათვალისწინებული საქონლის გადაცემის დადასტურების მიზნით, საქონლის მიწოდებისას შემსყიდველსა და მიმწოდებელს შორის ფორმდება მიღება- ჩაბარების აქტი.
  2. საქონელი ჩიათვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.
  3. შემსყიდველის მხრიდან საქონლის მიღებასა და მიღება-ჩაბარების აქტის ხელმოწერაზე უფლებამოსილი პირ(ებ)ია. მიმწოდებლის მხრიდან საქონლის მიღება- ჩაბარების აქტის ხელმოწერაზე უფლებამოსილი პირ(ებ)ია.
  4. შემსყიდველი ორგანიზაცია ვალდებულია, ანგარიშსწორება განახორციელოს მიწოდებულ საქონლზე გაფორმებული მიღება-ჩაბარების აქტების გაფორმებიდან 10 სამუშაო დღის ვადაში.
  5. მიღება-ჩაბარების აქტების გაფორმების პარალელურად, მიმწოდებელი ვალდებულია წარმოუდგინოს შემსყიდველს შესაბამისი საგადასახადო დოკუმენტაცია (მოქმედი კანონმდებლობის შესაბამისად).
  6. ანგარიშსწორება განხორციელდება შემდეგი პირობებით:

ა) ანგარიშსწორების ვალუტა – ლარი.

ბ) ანგარიშსწორების ფორმა – უნაღდო, წინამდებარე ხელშეკრულებაში მითითებული მიმწოდებლის საბანკო რეკვიზიტების შესაბამისად.

გ) მოიცავს საქართველოს კანონმდებლობით დადგენილ ყველა გადასახადს.

1. **ხელშეკრულების შესრულების უზრუნველყოფის გარანტიები**

* 1. იმ შემთხვევაში თუ სახელშეკრულებო ღირებულება აღემატება 20 000 ლარს ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია, გარანტია წარმოდგენილი უნდა იყოს საქართველოს ეროვნული ბანკის მიერ ლიცენზირებული საბანკო დაწესებულებიდან ან/და სსიპ „საქართველოს დაზღვევის სახელმწიფო ზედამხედველობის სამსახური“-ს მიერ ლიცენზირებული სადაზღვევო კომპანიიდან, - ეროვნულ ვალუტაში. რომელიც წარმოადგენს ხელშეკრულების განუყოფელ ნაწილს. ხელშეკრულების უზრუნველყოფის საბანკო გარანტიის მოქმედების ვადა უნდა განისაზღვრებოდეს ხელშეკრულების გაფორმებიდან მინიმუმ 2026 წლის 6 ივლისის ჩათვლით. იმ შემთხვევაში თუ მიმწოდებლის საგარანტიო ვალდებულებები სრულად შესრულდება 2026 წლის 6 ივლისამდე, შემსყიდველი უფლებამოსილია მიმწოდებელს დაუბრუნოს ხელშეკრულების უზრუნველყოფის საბანკო გარანტია.
  2. ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 5% ის ოდენობით.
  3. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს მიმწოდებელს საბანკო გარანტია ან/და მასთან დაკავშირებული დოკუმენტაცია მოთხოვნიდან 14 დღის განმავლობაში.
  4. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში შემსყიდველი ვალდებულია მიმწოდებელის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია.
  5. გარანტია უნდა იყოს უპირობო ე.ი. გარანტიით გათვალისწინებული თანხები შემსყიდველმა უნდა მიიღოს ყოველგვარი დამატებითი განმარტებისა და მტკიცებულების წარდგენის გარეშე, პირველივე მოთხოვნისთანავე.
  6. პრეტენდენტის მიერ წარმოდგენილ ხელშეკრულების შესრულების უზრუნველყოფის გარანტიაში არ უნდა იყოს მითითებული, რომ გარანტია მცირდება შესრულების პროპორციულად.

1. **მხარეთა პასუხისმგებლობა ხელშეკრულების დარღვევისას**

* 1. ხელშეკრულებით ნაკისრი ვალდებულებების შესრულების ვადის, მათ შორის საქონლის მიწოდების, ხარვეზის აღმოფხვრის ან/და ნაკლის გამოსწორებისათვის განსაზღვრული ვადის გადაცილების შემთხვევაში შემსყიდველი უფლებამოსილია მიმწოდებელს დააკისროს პირგასამტეხლოს გადახდა ყოველ ვადაგადაცილებულ დღეზე მისაწოდებელი საქონლის ღირებულების 0,2%-ის ოდენობით, მაგრამ არანაკლებ დღეში 50 ლარისა.
  2. ანგარიშსწორების ვადის დარღვევის შემთხვევაში, მიმწოდებელი უფლებამოსილია მოსთხოვოს შემსყიდველ ორგანიზაციას გადაიხადოს პირგასამტეხლო ყოველ ვადაგადაცილებულ დღეზე გადაუხდელი თანხის 0,2 პროცენტის ოდენობით.
  3. პირგასამტეხლოს გადახდა არ ათავისუფლებს მხარეებს ძირითადი ვალდებულებების შესრულებისაგან;

1. **ხელშეკრულების მოქმედების ვადა**

* 1. ხელშეკრულების მოქმედების ვადა განისაზღვრება ხელშეკრულების ხელის მოწერის დღიდან და მოქმედებს ---- წლის ------------- ჩათვლით.

1. **ხელშეკრულების შესრულების შეფერხება**

* 1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
  2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.

1. **დაუძლეველი ძალა (ფორს-მაჟორი)**

* 1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
  2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვითაგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
  3. თუ სახელშეკრულებო ვალდებულებების მთლიანი ან ნაწილობრივი შეუსრულებლობა გამოწვეულია ფორს- მაჟორული მდგომარეობის გამო და მხარეები შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
  4. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.

1. **ხელშეკრულების შეწყვეტა**

* 1. მიმწოდებლის მიერ კანონმდებლობით, კონსოლიდირებული ტენდერითა და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
  2. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე.
  3. სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც, იმ შემთხვევაში თუ სახელშეკრულებო ღირებულება არ აღემატება 20 000 ლარს, მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა კონკრეტული ხელშეკრულების ჯამური ღირებულების 10%-ის ოდენობით, ხოლო იმ შემთხვევაში თუ სახელშეკრულებო ღირებულება აღემატება 20 000 ლარს, მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია სრულად.
  4. თუ სატენდერო კომისიის მიერ გაცემული მითითების გამო შემსყიდველმა შეწყვიტა ხელშეკრულება, მიმწოდებელს არ ჩამოერთმევა ხელშეკრულების უზრუნველყოფის საბანკო გარანტია/არ დაეკისრება პირგასამტეხლო, თუ შეწყვეტის თარიღამდე მას არ განუხორციელებია და არც ევალებოდა იმ შესყიდვის ობიექტის მიწოდება რის გამოც გაიცა მითითება ხელშეკრულების შეწყვეტის შესახებ.
  5. შემსყიდველს უფლება აქვს ცალმხრივად შეწყვიტოს ხელშეკრულების მოქმედება აგრეთვე:
     1. მიმწოდებლის გაკოტრების შემთხვევაში;
     2. საქართველოს კანონმდებლობით გათვალისწინებულ სხვა შემთხვევებში;
  6. პირგასამტეხლოს გადახდა არ ათავისუფლებს მხარეებს ძირითადი ვალდებულებების შესრულებისგან.
  7. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

1. **სადაო საკითხების გადაწყვეტა**

* 1. ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით. შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

1. **სხვა პირობები**

* 1. მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად;
  2. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე;
  3. ხელშეკრულება შედგენილია ქართულ ენაზე, ეგზემპლარად, რომელთაგან თითოეულს აქვს თანაბარი იურიდიული ძალა და ინახება ხელმომწერ მხარეებთან. ხელშეკრულებასთან დაკავშირებული ნებისმიერი მიმოწერა შესრულებული უნდა იყოს ქართულ ენაზე;
  4. ამ ხელშეკრულებით გაუთვალისწინებელი პირობები რეგულირდება საქართველოს კანონმდებლობით.
  5. ხელშეკრულებში ცვლილებების შეტანა შესაძლებელია მხარეთა მიერ წერილობითი შეთანხმების საფუძველზე, რაც წარმოადგენს ხელშეკრულების განუყოფელ ნაწილს.
  6. „ხელშეკრულების“ მუხლ(ებ)ი, პუნქტ(ებ)ი დანომრილია და დასათაურებულია მხოლოდ მოხერხებულობისათვის და ამ ფაქტს „ხელშეკრულების“ ინტერპრეტაციისათვის მნიშვნელობა არ ენიჭება. მუხლ(ებ)ის, პუნქტ(ებ)ის ან/და ქვეპუნქტ(ებ)ის დასათაურებაში ან დანომვრაში ცდომილების/სხვაობის არსებობის შემთხვევაში, გამოიყენება ამავე მუხლ(ებ)ის, პუნქტ(ებ)ის ან/და ქვეპუნქტ(ებ)ის შესაბამისი შინაარსის მქონე მუხლ(ებ)ი, პუნქტ(ებ)ი ან/და ქვეპუნქტ(ებ)ი.
  7. „ხელშეკრულების“ ტექსტში მექანიკური ან/და ტექნიკური შეცდომის ან/და ხარვეზის არსებობის შემთხვევაში

„მხარეთა“ მიერ, აღნიშნული შეცდომა ან/და ხარვეზი განხილული და განმარტებული უნდა იყოს „ხელშეკრულების“ შესაბამისი წინადადების (წინადადებების) ან/და შინაარსიდან გამომდინარე. იმ შემთხვევაში, თუ აღნიშნული შეცდომა ან/და ხარვეზი არ შეესაბამება „ხელშეკრულების“ სათანადო წინადადებას/წინადადებებს ან შინაარს, მას (ხარვეზი/შეცდომა) „ხელშეკრულების“ შინაარსის განმარტებასთან დაკავშირებით არ ექნება (არ მიენიჭება) რაიმე მნიშვნელობა.

1. **მხარეთა იურიდიული მისამართები და რეკვიზიტები**

შემსყიდველი: მიმწოდებელი:

დანართი N1